

**Қазақстан Республикасы Үкіметінің 2009 жылғы 22 маусымдағы № 962 қаулысына толықтырулар мен өзгерістер енгізу туралы**

***Күшін жойған***

Қазақстан Республикасы Үкіметінің 2010 жылғы 19 наурыздағы № 227 Қаулысы. Күші жойылды - Қазақстан Республикасы Үкiметiнiң 2015 жылғы 31 қазандағы № 870 қаулысымен

      Ескерту. Күші жойылды - ҚР Үкiметiнiң 31.10.2015 № 870 (алғашқы ресми жарияланған күнiнен кейін күнтiзбелiк он күн өткен соң қолданысқа енгiзіледі) қаулысымен.

      Қазақстан Республикасының Үкіметі **ҚАУЛЫ ЕТЕДІ:**

      1. «Аумақтық суларда (теңізде) жүзу және шаруашылық, зерттеу, іздестіру және кәсіпшілік жұмыстарын жүргізу ережесін бекіту туралы» Қазақстан Республикасы Үкіметінің 2009 жылғы 22 маусымдағы № 962 қаулысына (Қазақстан Республикасының ПҮАЖ-ы, 2009 ж., № 31, 284-құжат) мынадай толықтырулар мен өзгерістер енгізілсін:

      көрсетілген қаулымен бекітілген Аумақтық суларда (теңізде) жүзу  және шаруашылық, зерттеу, іздестіру және кәсіпшілік жұмыстарын жүргізу ережесі:

      мынадай мазмұндағы 2-1-тармақпен толықтырылсын:

      «2-1. Осы Ережеде мынадай ұғымдар пайдаланылады:

      1) зерттеу жұмыстарын жүргізу, зерттеу қызметі - гидрографиялық, гидрологиялық, гидрометеорологиялық, гидрохимиялық және геофизикалық жұмыстарды жүргізуге байланысты қызмет, сондай-ақ сулар мен теңіз түбі флорасының, фаунасының жай-күйін зерттеулер;

      2) кәсіпшілік жұмыстарды жүргізу, кәсіпшілік қызмет - балық аулауға және басқа су жануарлары мен жәндіктерін ұстауға және қорғауға байланысты кез келген жұмыс;

      3) шаруашылық жұмыстарын жүргізу, шаруашылық қызмет - аумақтық сулардағы (теңіздегі) кемелерде жүзеге асырылатын барлық жұмыстар мен қызметтердің түрлері;

      4) іздестіру жұмыстарын жүргізу, іздестіру қызметі - су түбін зерделеуге және пайдалы қазбаларды іздеуге байланысты геологиялық жұмыстар жүргізу.»;

      7-тармақтағы «Қазақстандық теңіз кемелерінің» деген сөздер «Теңіз кемелерінің» деген сөздермен ауыстырылсын;

      10-тармақта:

      «Шетелдік» деген сөз «Қазақстандық және шетелдік» деген сөздермен ауыстырылсын;

      «қылмыстық іс жүргізу және әкімшілік» деген сөздер алынып тасталсын;

      15-тармақтың екінші абзацында:

      «орындау үшін» деген сөздерден кейін «жүзу құралдарымен және өзге де көлік құралдарымен» деген сөздермен толықтырылсын;

      «хабарлаусыз» деген сөзден кейін «, Шекара қызметімен келісілген тізімдер бойынша» деген сөздермен толықтырылсын;

      мынадай мазмұндағы сөйлеммен толықтырылсын:

      «Тізім он жұмыс күні ішінде келісіледі.»;

      16-тармақтағы «халықаралық ұйымдар» деген сөздерден кейін «Шекара қызметімен келіседі және» деген сөздермен толықтырылсын.

      2. Осы қаулы алғаш рет ресми жарияланғаннан кейін он күнтізбелік күн өткен соң қолданысқа енгізіледі.

*Қазақстан Республикасының*

*Премьер-Министрі                                     К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК